
I forbindelse med ski/barmarkstreningene på torsdagskveldene, vil det også denne høsten/ vinteren bli vaffelservering på Granlund med åpen kafe fra kl 18.00 til kl 20.00.
Det blir salg av nystekte vafler og kaffe. Alle barna får gratis vafler og saft. Alle andre kafe-gjester må betale 15 kr for en halv vaffelplate og 15 kr for en kopp kaffe (da får de gratis påfyll). 

Vi ønsker at dette skal være et sosialt treffpunkt i grenda vår, hvor ALLE kan komme innom. Man trenger absolutt ikke å ha med barn på skitrening for å benytte seg av kafe-tilbudet. Alle er hjertelig velkomne, for å spise vafler, kanskje treffe naboen eller for å ta en liten trimtur alene eller sammen med andre i området rundt Granlund før kaffekosen.

Til å steke disse vaflene ber vi så pent om hjelp også i år, fra mødrene (eller fedrene) til barna som er med på skitreningene. Ungene synes det er topp med vafler til kveldsmat en gang i uka. De som stiller opp som instruktører for oss gang etter gang, slipper å steke vafler i tillegg. Noen bestemødre har også sagt ifra at de kan hjelpe oss med kafedriften, så det ser ut til at det bare blir en torsdagskveld pr. mamma (evt. pappa) i løpet av vinteren. 

Vi har lagt opp til at det skal være to personer på kjøkkenet hver torsdag. Kafeen åpner som nevnt kl. 18.00 og oppmøte er kl.17.45. Da kommer nemlig skiinstruktørene og låser opp dørene. Ønsker man å begynne og steke vafler tidligere, så kan man selvsagt hente nøkler hos Tove Kulset, men vi mener ikke at det er nødvendig. Ungene er ferdig med skitreningen kl. 19.00, så da blir det omsetning av vaflene. Kafeen er åpen til kl 20.00. Da blir det å rydde kjøkkenet, telle opp pengene, slukke lysene og låse dørene. Nøklene må eventuelt leveres hjem til Tove umiddelbart etterpå.

Hver person må ta med seg minimum 5 liter vaffelrøre hjemmefra. Vaffeljern er det på Granlund. I skapet hvor vaffeljernene står, har vi også lagt noen poser med vaffelmix i tilfelle noen skulle gå tom for røre. Flytende margarin til denne mixen står i kjøleskapet. I kjøleskapet står også brunost, hvitost, smør, jordbær- og bringebær-syltetøy. Saft og kaffe finnes i skapene. Kaffen lages på kaffetrakteren (oppskrift på veggen). Når det ser ut til at det nærmer seg at det går tomt for varer, må det straks gis beskjed til Tove om dette, slik at hun får handlet inn mer.


Oppe på kjøkkenskapet står en hvit eske med 300 kr i vekselpenger. Der ligger det også oppgjørsskjemaer som må fylles ut og underskrives av begge to. Når dere forlater, skal det ligge igjen 300 kr i vekslepenger til neste gang i boksen oppe på skapet. Overskuddet sammen med oppgjørsskjemaet leveres Tove Kulset umiddelbart etter kafe-kvelden. Har dere anledning, kan dere også ta med pengene i banken selv, og sette dem inn på kontoen til ØIL der. Kvittering og oppgjørsskjema må da sendes kasserer i ØIL, John Evjen.

Håper at dere har anledning til å steke vafler for oss en kveld i vinter. Tusen takk for hjelpa og lykke til!

Hvis oppsatt dato ikke skulle passe, må dere selv sørge for å bytte med noen andre på lista. Går ikke det, må dere varsle.  Ring ved spørsmål.



Med vennlig hilsen

for styret i Skiavdelinga 

Anne Berit Lien 906 75 289
Tove Kulset 951 09 491




KAFFEKVELDER PÅ GRANLUND HØSTEN 2016. 


6. oktober		Anne Berit Lien og Tove Kulset

20. oktober		Hilde Slind Stokke og Hildegard Haave 

[bookmark: _GoBack]27.oktober 		Linn Hege Hoem og Laila Størseth

3. november		Kerstin Rolseth og Iris Martinsen-Aune

10. november	Kristin Hoem og Kari Ingeborg Hoem Rotvold

17.november	  	Siv Toril Sørmo og Wanja Løwø

24.november	  Ingen trening (skisamling Bruksvallarna)

1. desember   	Grete H Mogård og Maria Langli

13.desember		Guri Kulset og Anne Mari Moslet( Telenorkarusell )


			JULEFERIE.

Videre lister for vinteren kommer i desember

